CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ. AUXILIAR DE SERVEIS BIBLIOGRÀFICS. RF. CON-02/20 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6055)
  + [Valencià](/va/acuerdo/6055)






Selector de idioma

Leer

* [Español](/es/acuerdo/6055)
* [Valencià](/va/acuerdo/6055)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ. AUXILIAR DE SERVEIS BIBLIOGRÀFICS. RF. CON-02/20[Butlletí Oficial Universitat d'Alacant](/ca/Publicacion)
=====================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ. AUXILIAR DE SERVEIS BIBLIOGRÀFICS. RF. CON-02/20

Data d'aprovació
:   06/11/2020

Data de publicació
:   09/11/2020

Òrgan competent
:   Rector

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/pdf.asp?pdf=6055.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6055)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6055)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ. AUXILIAR DE SERVEIS BIBLIOGRÀFICS. RF. CON-02/20&url=https://www.boua.ua.es/va/acuerdo/6055)

**Títol:** CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ. AUXILIAR DE SERVEIS BIBLIOGRÀFICS. RF. CON-02/20

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** divendres, 6 de novembre de 2020

CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D’ADMINISTRACIÓ

CON-02/20

Auxiliar de serveis bibliogràfics

A l'efecte de proveir per personal de plantilla de la Universitat els llocs detallats en l'annex I, es publica aquesta convocatòria mitjançant el sistema de concurs ordinari, que es regirà per les bases que es detallen seguidament.

De conformitat amb el que preveu l'acord del Consell de Govern de la Universitat d'Alacant del 17 de desembre del 2013 pel qual s'aprova el II Pla d'Igualtat d'oportunitats entre dones i homes de la Universitat d'Alacant, es fa constar que hi ha infrarepresentació de dones en els llocs d'auxiliar de serveis bibliogràfics, itinerari professional administració especial biblioteques i arxiu, per la qual cosa la Universitat d'Alacant, compromesa amb el principi d'igualtat d'oportunitats entre dones i homes, anima especialment el col·lectiu d'homes a participar en aquesta convocatòria.

BASES

1. NORMATIVA

Aquesta convocatòria es regirà per la Normativa de provisió de llocs de treball del personal d'administració i serveis de la Universitat d'Alacant, aprovat pel Consell de Govern del 28 de de juny del 2018 (BOUA del 29 de juny ) i altra normativa d'aplicació que regula aquesta matèria.

2. REQUISITS

2.1 Per a participar en aquest concurs, s'hauran de complir els requisits següents:

2.1.1 Ser personal funcionari de carrera, qualsevol que siga la situació administrativa, excepte el personal suspès en ferm mentre dure la suspensió i el personal que es trobe en qualsevol altra situació administrativa en la qual hi haja un termini legal obligatori de permanència en aquesta situació, mentre dure aquest termini.

2.1.2 Ser o haver sigut titular o estar adscrit provisionalment com a personal funcionari de carrera en un lloc de la Universitat d'Alacant.

2.1.3 Pertànyer a un cos o escala corresponent als llocs que s'ofereixen segons el que s'estableix en la RPT i que recullen l’annex I.

2.1.4 Pertànyer com a personal funcionari de carrera al mateix itinerari professional que el lloc al qual s'opta segons el que estableix la RPT i que recullen l’annex I.

2.1.5 Complir, si escau, els requisits específics per a l'acompliment del lloc al qual s'opta establits en la RPT.

2.2 Tots els requisits hauran de complir-se el dia de finalització del termini de presentació de sol·licituds i mantenir-los fins al moment de la presa de possessió en la plaça.

3. SOL·LICITUDS

3.1 La sol·licitud, que es realitzarà en el termini de 15 dies hàbils comptadors des de l'endemà de la publicació d'aquesta convocatòria en el Butlletí oficial de la Universitat d'Alacant (BOUA) a través de l'aplicació e-Administració d'UACloud (Tràmits > Laborals > Sol·licitud de provisió de llocs de PAS), incorporarà els informes relatius a l’expedient administratiu i a l’expedient de formació. Per a l’elaboració, haurà de tenir en compte que:

3.1.1 Si tinguera algun mèrit no recollit en l'informe de l'expedient administratiu que vulga fer constar, l'haurà de reflectir en l'apartat corresponent de la sol·licitud i acreditar-lo documentalment mitjançant una còpia simple, sempre que no estiga en poder de la Universitat d'Alacant, i en aquest cas s'haurà d'indicar en quin moment i davant de quin òrgan administratiu va presentar l’esmentada documentació. Per a aquells serveis prestats fora de la Universitat d'Alacant, aquesta documentació haurà d'estar expedida per l'òrgan competent, responsable de la gestió de personal de l'organisme corresponent.

3.1.2 Si tinguera algun mèrit no recollit en l'informe de l'expedient de formació que vulga fer constar, l'haurà de reflectir en l'apartat corresponent de la sol·licitud i acreditar-lo documentalment mitjançant una còpia simple sempre que no estiga en poder de la Universitat d'Alacant, i en aquest cas s'haurà d'indicar en quin moment i davant de quin òrgan administratiu va presentar l’esmentada documentació, i recollir-hi les dades relatives als mateixos camps de l'informe de formació.

3.1.3 Les còpies acreditatives dels mèrits no recollits en l'expedient administratiu o de formació de la sol·licitud s'hi adjuntaran juntament amb la sol·licitud de participació.

3.2 Únicament en cas de no estar registrat en UACloud s'haurà de presentar la sol·licitud segons el model adjunt com a annex II i caldrà presentar-la juntament amb els informes relatius a l’expedient administratiu i a l’expedient de formació emesos pels serveis corresponents de la Universitat d'Alacant i la resta de mèrits que no consten en aquests informes, en cas que n'hi haja, com també la documentació acreditativa d'aquests, a través del registre electrònic mitjançant instància genèrica a la qual s'adjuntarà la sol·licitud i la resta de documentació en cas de disposar de signatura electrònica avançada, o en cas de no disposar d'aquesta signatura:

- En l'oficina principal del Registre General de la Universitat (edifici de Gerència i Serveis Generals del campus de Sant Vicent) o en les oficines auxiliars situades en les secretaries de centre i en la Seu d'Alacant.

- A través de les vies establides en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú (que es manté en vigor en aplicació de l'últim paràgraf del punt 2 de la disposició derogatòria única de la Llei 39/2015, de l'1 d'octubre), preferentment a través de les oficines de Correus, i en aquest cas la sol·licitud presentada haurà d'anar en sobre obert perquè el personal de Correus puga estampar-hi el segell amb la data de presentació abans de la certificació.

3.3 Si es desitja renunciar a continuar participant en aquesta convocatòria, s'haurà de presentar aquesta renúncia mitjançant la sol·licitud genèrica disponible en l’adreça de la pàgina web de Registre General següent:

<https://sar.ua.es/va/registro/impresos/models-d-impresos.html>,

i sempre dins el termini de presentació de sol·licituds.

3.4 Es podrà desistir de la participació en el procés quan transcórreguen més de nou mesos entre la convocatòria i la resolució.

3.5 No s'admetrà la presentació de nous mèrits ni l'acreditació dels ja al·legats en la sol·licitud una vegada que haja transcorregut el termini de presentació de sol·licituds.

3.6 Una vegada expirat el termini de presentació de sol·licituds, el rector dictarà resolució en la qual, a més d'aprovar la llista provisional d'aspirants admesos en els llocs sol·licitats, s’hi relacionaran també les persones excloses amb indicació de la causa d'exclusió, i concedirà un termini de 5 dies hàbils a partir de l’endemà de la publicació perquè esmenen el defecte que n’haja motivat l’exclusió o al·leguen el que estimen convenient per a corregir qualsevol error que haja pogut haver-hi.

3.7 Una vegada transcorregut aquest termini, es dictarà resolució que elevarà a definitives les llistes d'admesos i exclosos.

4. BAREMACIÓ

4.1 Els mèrits es valoraran amb referència a la data de finalització del termini de presentació de sol·licituds. En eixa data hauran d'estar complits per a poder ser tinguts en compte.

4.2 A l'efecte de la valoració de tots aquells apartats en els quals poguera tenir incidència, el temps de serveis prestats mitjançant sistemes provisionals de provisió es valorarà tal com estableix la base 15.3 de la normativa de provisió.

4.3 El concurs serà resolt d'acord amb la valoració dels mèrits acreditats per les candidates o els candidats, atès el barem detallat en la normativa de provisió, amb les consideracions a continuació detallades:

4.3.1 Apartat B.2. Nivell competencial reconegut

- Nivells competencials inclosos en l'interval corresponent als subgrups C1/C2: del 12 al 22.

4.3.2 Apartat D. Formació genèrica

- Es valoraran els cursos de formació referits a les matèries següents:

- Règim jurídic del sector públic.

- Procediment administratiu comú de les administracions públiques.

- Igualtat de gènere i violència de gènere.

- Prevenció de riscos laborals.

- Protecció de dades de caràcter personal.

- Llenguatge administratiu i redacció de documents administratius.

- Serveis de la biblioteca universitària.

- Formació bàsica en descripció de recursos bibliogràfics.

- Atenció al públic en biblioteques universitàries.

- Tècniques de conservació i prevenció de materials bibliogràfics.

- Preparació i accés a la col·lecció.

- Eines informàtiques:

· Full de càlcul, bases de dades i processament de textos.  
· Eines de creació de presentacions.  
· Emmagatzematge d'arxius, treball en línia.  
· Organització de tasques, gestió d'agendes.  
· Gestió de pàgines web (creació, edició, manteniment, traducció, usabilitat…).  
· Accessibilitat en documents electrònics.  
· Gestió de formularis i qüestionaris.  
· Infografies.  
· Xarxes socials aplicades en l'Administració.  
· Seguretat informàtica: còpies de seguretat, antivirus, programari maliciós…  
· Eines per a la prestació dels serveis bibliotecaris.

- La Comissió podrà valorar com a formació genèrica altres accions formatives no recollides en aquesta convocatòria en funció del contingut que estiguen relacionades amb el treball que s’ha de desenvolupar en els llocs objecte d'aquesta convocatòria, i tindrà en compte també el nivell, la data de realització i qualsevol altra qüestió relativa als cursos que cal valorar que poguera incidir en la valoració d'aquests.

- Les assignatures integrants de plans d'estudi reglats no tenen la consideració de cursos de formació.

4.4. La Comissió publicarà:

4.4.1 Resolució amb la valoració provisional del barem, que establirà un termini de deu dies hàbils a partir del següent a la publicació perquè les persones interessades puguen presentar les al·legacions o reclamacions que estimen oportunes.

4.4.2 Una vegada conclòs aquest termini i resoltes les reclamacions, resolució amb la valoració definitiva del barem i la proposta d'adjudicació provisional dels llocs, i concessió d’un nou termini de reclamacions a aquesta proposta.

Per a l'elaboració de la proposta d'adjudicació, els empats en la puntuació final es resoldran atenent el que estableix l'article 12.4 de la normativa de provisió.

En el cas que haja hagut d'operar el que s'estableix per al desempat, es farà constar expressament en aquesta resolució, com també el resultat i els criteris establits per a fer-ho.

4.5 Una vegada resoltes les reclamacions contra la proposta d'adjudicació provisional, la Comissió de Valoració elevarà al rector una proposta d'adjudicació definitiva.

5. ADJUDICACIÓ

5.1 Una vegada rebuda la proposta d'adjudicació definitiva, el rector dictarà resolució amb l’aprovació de l'adjudicació definitiva de llocs i n’ordenarà la publicació.

5.2 En la resolució d'adjudicació del procés s'indicarà la data en què s'efectuarà el cessament en els llocs de treball que estiguen exercint les funcionàries o els funcionaris als quals se'ls adjudica un lloc, com també la data de presa de possessió de les destinacions adjudicades, excepte casos de força major degudament justificats.

5.3 Quant a la incorporació al lloc obtingut, caldrà atenir-se a allò que estableix l'article 8 de la normativa de provisió de llocs de treball de la Universitat d'Alacant.

6. COMISSIÓ DE VALORACIÓ

6.1 La Comissió de Valoració serà nomenada pel rector a proposta del gerent i la composició serà la següent: presidenta o president, secretària o secretari i 5 vocals. Així mateix, es nomenarà una Comissió de Valoració suplent amb la mateixa composició que actuarà en absència dels membres titulars.

La composició haurà d'ajustar-se als principis d'imparcialitat, professionalitat i especialització dels membres i procurarà una composició equilibrada entre dones i homes, llevat que no siga possible per raons fundades i objectives degudament motivades.

6.2 El nomenament de la Comissió de Valoració serà publicat amb una antelació mínima de setanta-dues hores a la constitució.

6.3 El funcionament de la Comissió de Valoració s'adaptarà al que estableixen els òrgans col·legiats en la Llei 40/2015, d'1 d'octubre, de règim jurídic del sector públic, el Decret 3/2017, de 13 de gener, del Consell i l'article 14 de la Normativa de provisió de llocs de treball.

6.4 La Comissió vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.

7. NOTIFICACIONS AL PERSONAL ASPIRANT

7.1 D'acord amb el que preveu l'article 45.1 b de la Llei 39/2015, d'1 d'octubre, les publicacions detallades en aquestes bases, com també la informació d'altres actes que es deriven d’aquesta convocatòria i que requerisquen publicació, incloent-hi els recursos en via administrativa, es realitzaran en la direcció de la pàgina web del Servei de Selecció i Formació següent:

<https://ssyf.ua.es/va/seleccionpas/concursos/actual/concursos.html>,

que substitueix la notificació a les persones interessades i té els mateixos efectes. En aquesta mateixa direcció es troba la resta d'informació general sobre la convocatòria, l'annex II i l'accés a tota la normativa i la legislació esmentades.

7.2 Així mateix, quan haja de fer-se una notificació individual, caldrà atenir-se a allò que estableix el Reglament de notificació electrònica de la Universitat d'Alacant, aprovat pel Consell de Govern del 26 d'octubre del 2016 (BOUA del 28/10/2016).

8. RECURSOS

8.1 Contra la convocatòria, les bases i els actes administratius que se’n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'Universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador des de l'endemà de la publicació d’aquesta convocatòria davant el rector, de conformitat amb el que estableixen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

8.2 Davant les actuacions definitives de la Comissió de Valoració podrà interposar-se un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre'l.

8.3 No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

Alacant, 6 de novembre de 2020

El rector,

PD El gerent (resolució del 19 de maig de 2016)

Rafael Pla Penalva

ANNEX I: <https://www.boua.ua.es/pdf.asp?pdf=Anexo I vacantes.pdf>

Documents annexos:
------------------

* [Descargar Anexo I vacantes.pdf](/Acuerdos/DescargarAnexoxId?idanexo=23365&idacuerdo=6055)





[Carretera Sant Vicent del Raspeig s/n  
03549 Sant Vicent del Raspeig - Alacant  
 Tel. 18 716 5203 - Fax 36 972 7134](https://www.google.es/maps/@74.670065,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12310&trk=tyah&trkInfo=tarId%9G6479548732364%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)